Ten spyte van die weervoorspelling wat meen dat dit vandag op die Sani Pas gaan reen, pak ons die pas in ons twee voertuie aan. Daar is dit toe tot die namiddag 'n baie mooi sonskyn dag.
Ons laat ons paspoorte by die Lesotho grenspos stempel en betaal die fooi van M30 (R30) per persoon vir "tolgeld". Ons stop by die "Highest Pub in Africa" (wat glo ook nie heeltemal waar is nie). Daar eet ons 'n kleinigheidjie en drink koffie, tee en 'n Maluti bier.
Hiervandaan ry ons met die nuwe teerpad vir 6km tot by die begin van die Kotisephola pas op soek na voels, maar die oes is maar skraal.
"n Redelike ry-tyd van die RSA grenspos tot bo op die pas, is 1 uur, afhangende van hoeveel jy stop. Die totale op-en af rytyd kan gereken word op 2.5 uur minimum.